Guidoni Dei gratia venerabili Cisterciensi abbati omnibus quod eiusdem sancti ordinis abbatibus Otho Dei gratia palatinus comes Burgundie salutem. In memoriam mei et parentum meorum publica vectigalia ad reditum thelonei nostri pertinentia et quascunque exactiones que a vendentibus sive ementibus seu transeuntibus sollempniter solent exigi in toto comitatu meo omnibus vestri ordinis hominibus sicut avus meus Rainaudus scilicet pie memorie in perpetuum concessit et nos concedimus. Quod ut firmum et inconcussum permaneat litteras istius donationis sigilli nostri impressione munitas ad sanctitatem omnium vestrum dirigimus. Et quicunque hanc donationem frangere presumpserit iram et indignationem nostram se sciat incursurum. Testes huius rei sunt : magister Daniel, Hugo monachus Cisterciensis, Fromundus de Tremolai, Willermus de Pesmes.